Diari Oficial de la Generalitat Valenciana


Sumari del DOGV 6960, del 07-02-2013 (2013/1098)

Informació pública de la modificació puntual número 5 d'ordenació detallada.
----------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/1098


Data del document
:   29-01-2013

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * administració local
    * pla d'urbanisme

Informació pública de la modificació puntual número 5 d'ordenació detallada. [2013/1098]  
Francisca Isabel Soler Pomares, vicesecretària en funcions de secretària de l'Ajuntament de Santa Pola (Alacant), certifique:   
Que el Ple de l'Ajuntament, en sessió ordinària celebrada el dia 20 desembre de 2012, entre altres, va adoptar l'acord següent:   
19. Modificació puntual número 5 d'ordenació detallada. Correcció puntual de zona verda que dóna a l'avinguda de Portugal. Es va llegir el dictamen emés per la Comissió Informativa d'Urbanisme, Infraestructura i Medi Ambient, de data 13 de desembre de 2012, en què, per majoria es dictamina favorablement la proposta d'adopció d'acord presentada per la regidora delegada d'Urbanisme en què s'exposa que el propietari d'una parcel·la permutada a l'Ajuntament pretén modificar formalment una zona verda que dóna a esta de la xarxa secundària de dotacions, a fi d'eliminar d'esta una parada de l'autobús establida per l'Ajuntament de Santa Pola.  
  
Es tracta d'una modificació de zona verda de la xarxa secundària, amb una superfície total de 309,92 m², que no compleix les condicions per a ser considerada parc o jardí, ni per superfície ni per configuració, ni per diàmetre inscriptible. És més prompte un sobrant de l'element viari per a embellir-lo amb vegetació. Per això, es considera que no hi ha inconvenient en els ajustos plantejats, sempre que no es modifique la superfície de la zona verda, ja que en este cas no hi ha compensació o increment de dotacions com a conseqüència d'un increment d'aprofitament, i es considera a més d'interés públic poder mantindre la parada en la rotonda.  
Davant del que s'ha exposat, es proposa al Ple l'adopció de l'acord indicat en la proposta.  
Sotmés a votació amb huit vots en contra (1 EU, 2 Compromís i 5 PSOE), i 13 vots a favor (PP), el Ple de l'Ajuntament per majoria va acordar:  
Primer. Exposar al públic la correcció puntual de zona verda, la modificació puntual número 5 ordenació detallada, per període d'un mes; durant este termini la documentació estarà depositada per a la consulta pública a l'Ajuntament, i s'hi podran presentar al·legacions i/o reclamacions.  
Segon. Publicar anunci d'exposició pública en el DOCV i en un diari no oficial d'àmplia difusió de la Comunitat.   
I perquè conste en l'expedient corresponent, expedisc el present certificat, d'ordre i amb el vistiplau de l'alcalde, a reserva dels termes que resulten de l'aprovació de l'acta corresponent (art. 206 del ROF).  
  
Santa Pola, 29 de gener de 2013.- La vicesecretària en funcions de secretària: Francisca Isabel Soler Pomares. L'alcalde (vist i plau): Miguel Zaragoza Fernández.